CELEX: 62011CN0496
Language: da
Date: 2011-09-26 00:00:00
Title: Sag C-496/11: Anmodning om præjudiciel afgørelse indgivet af Tribunal Central Administrativo Sul (Portugal) den 26. september 2011 — Portugal Telecom SGPS, SA mod Fazenda Pública

10.12.2011   
            
            
               DA
            
            
               Den Europæiske Unions Tidende
            
            
               C 362/13
            
         Anmodning om præjudiciel afgørelse indgivet af Tribunal Central Administrativo Sul (Portugal) den 26. september 2011 — Portugal Telecom SGPS, SA mod Fazenda Pública
   (Sag C-496/11)
   2011/C 362/19
   Processprog: portugisisk
   
      Den forelæggende ret
   
   Tribunal Central Administrativo Sul
   
      Parter i hovedsagen
   
   
      Sagsøger: Portugal Telecom SGPS, SA
   
      Sagsøgt: Fazenda Pública
   
      Procesdeltager: Ministério Público
   
      Præjudicielle spørgsmål
   
   
               (a)
            
            
               Er en korrekt fortolkning af artikel 17, stk. 2, i Rådets sjette direktiv 77/388/EØF af 17. maj [1977] (1), til hinder for, at de portugisiske skattemyndigheder pålægger appellanten, der er et holdingselskab, at anvende metoden med pro rata-fradrag på hele den indgående moms, selskabet har erlagt af sine inputs, fordi selskabets hovedformål er forvaltning af andele i andre selskaber, selv om disse inputs (erhvervede tjenesteydelser) har en direkte, umiddelbar og klar forbindelse med afgiftspligtige transaktioner — tjenesteydelser — der leveres efterfølgende inden for en lovlig biaktivitet bestående i levering af tekniske ledelsesydelser?
            
         
               (b)
            
            
               Kan en enhed, der har egenskab af holdingselskab, og som er undergivet moms af erhvervelser af goder og tjenesteydelser, som efterfølgende med momsangivelsen fuldt ud faktureres de selskaber, hvori enheden besidder andele, idet disse transaktioner har karakter af en biaktivitet — levering af tekniske administrations- og ledelsesydelser — i forhold til hovedaktiviteten — forvaltning af selskabsandele — fradrage hele den moms, der er erlagt af disse erhvervelser, ved anvendelse af den fradragsmetode, hvorefter der tages hensyn til den faktiske anvendelse, som omhandlet i sjette direktivs artikel 17, stk. 2?
            
         
      (1)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 54).